Official Journal L 100 , 11/04/2001 P. 0030 - 0031



Id-Deċiżjoni tal-Kummissjoni tat-30 ta’ Marzu 2001 li temenda d-Direttiva tal-Kunsill 95/70/KE li tintroduċi l-miżuri massimi tal-Komunità għall-kontroll ta’ ċertu mard li jeffettewa molluski bivalvi, b’relazzjoni mal-lista ta’ laboratorji nazzjonali ta’ riferenza għall-mard ta’ molluski bivalvi (notifikata bid-dokument numru C(2001) 978) (Test b’relevanza għaż-ŻEE) (2001/293/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 95/70/KE tat-22 ta’ Diċembru 1995, li tintroduċi miżuri tal-Komunità għall-kontroll ta’ ċertu mard li jaffettwa molluski bivalvi [1], u b’mod partikolari l-Artikolu 9 tagħha, Billi: (1) Id-Direttiva tal-Kunsill 95/70/KE, l-Artikolu 6(2) jipprovdi li l-Istati Membri għandhom jiżguraw li f’kull Stat Membru laboratorju nazzjonali ta’ riferenza jkun nominat, b’faċilitajiet u mpjegati esperti biex jippermettulu li jwettaq l-ittestjar riferit fil-paragrafu 1 ta’ l-istess Artikolu. (2) Il-paragrafu 3 ta’ l-istess Artikolu jipprovdi li permezz ta’ deroga mill-paragrafu 2, l-Istati Membri li ma jkollhomx laboratorju nazzjonali kompetenti fil-kwistjoni jistgħu jużaw is-servizzi ta’ laboratorju nazzjonali b’kompetenza fil-kwistjoni fi Stat Membru ieħor. (3) Il-lista ta’ laboratorji nazzjonali ta’ riferenza għall-mard ta’ molluski bivalvoli hija stipulata fl-Anness C li jinsab mad-Direttiva 95/70/KE. (4) Din il-lista hemm bżonn li tiġi aġġornata. (5) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 L-Anness C li jinsab mad-Direttiva 95/70/KE qiegħed b’dan jiġi mibdul bl-Anness ta’ hawn. Artikolu 2 Din id-Deċiżjoni hija ndirizzata lill-Istati Membri. Magħmul fi Brussel, it-30 ta’ Marzu 2001. Għall-Kummissjoni David Byrne Membru tal-Kummissjoni [1] ĠU L 332, tat-30.12.1995, p. 33. -------------------------------------------------- L-ANNESS " L-ANNESS C LABORATORJI NAZZJONALI TA' RIFERENZA GĦALL-MARD TA' MOLLUSKI BIVALVI id-Danimarka: | Danish Institute for Fisheries Research Department of Marine Ecology and Aquaculture Fish Disease Laboratory Stigbøjlen 4 DK-1870 Frederiksberg C | Franza: | Laboratoire de Génétique et Pathologie Ifremer, Ronce les bains F-17390 La Tremblade | il-Ġermanja: | Bundesforschungsanstalt für Viruskrankheiten der Tiere Boddenblick 5a D-17498 Insel Riems | Il-Greċja: | Centre of Thessaloniki Veterinary Institutions Department of Pathology of Aquatic Organisms 80, 26th Octovriou str. GR-54627 Thessaloniki | l-Irlanda: | Fish Health Unit Marine Institute Abbotstown, Castleknock Dublin15 Ireland | l-Italja: | Area Ittiopatologia Laboratorio Patologia Molluschi Istituto Zooprofilattico Sperimentale delle Venezie Via della Roggia, 94 I-33030 Basaldella di Campoformido (UD) | l-Olanda: | Fish Diseases Laboratory ID-Lelystad, Institute for Animal Science and Health Edelhertweg 15 PO box 65 8200 AB Lelystad Nederland | Spanja: | Instituto de Investigaciones Marinas CSIC Eduardo Cabello, 6 E-36208 Vigo | ir-Renju Unit, ingħilterra: | CEFAS Weymouth Laboratory Barrack road The Nothe Weymouth, Dorset DT4 8UB United Kingdom | ir-Renju Unit, l-Iskozja: | Fisheries Research Services Marine Laboratory PO box 101 Victoria Road Aberdeen AB11 9DB United Kingdom | " --------------------------------------------------